แมททิว แอนเดอร์สัน

แมททิว จอห์น แอนเดอร์สัน (; 18 เมษายน ค.ศ. 1987) เป็นนักกีฬาวอลเลย์บอลชาวอเมริกัน ผู้ทำหน้าที่ร่วมกับสโมสรโมเดนาวอลเลย์

ประวัติ 
แมททิวเกิดเมื่อวันที่ 18 เมษายน ค.ศ. 1987 ในเมืองบัฟฟาโล เป็นลูกคนสุดท้องในบรรดาลูก 5 คน (เจนนิเฟอร์, โจเลย์, เอมีและโจชัว โจเลย์และเอมี) ของไมเคิลและแนนซี แอนเดอร์สัน โจเอลและเอมีพี่สาวของแมททิวทั้งคู่เป็นนักวอลเลย์บอลในสมัยเรียน

แมททิวเริ่มต้นเล่นวอลเลย์บอลที่โรงเรียนมัธยมปลายเวสต์เซเนกา ตั้งอยู่ชานเมืองของบัฟฟาโล ตอนอายุ 14 ปี เขาเคยลองเล่นกีฬาฟุตบอลในตำแหน่งผู้รักษาประตู แต่กีฬาฟุตบอลนี้ดูเหมือนจะน่าเบื่อสำหรับเขา แมททิวลงแข่งให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 21 ปี ในการแข่งขันวอลเลย์บอลเยาวชนชายชิงแชมป์นอร์เซกา 2013 ในเม็กซิโก และวอลเลย์บอลชายชิงแชมป์โลก รุ่นอายุไม่เกิน 21 ปี 2007 ในโมร็อกโก

เขาได้ลงเล่นในเอ็นซีเอเอแชมเปียนชิปให้กับมหาวิทยาลัยเพนซิลเวเนียสเตต ซึ่งเขาได้รับรางวัลอีไอวีเอผู้เล่นยอดเยี่ยมแห่งปี, เอวีซีเอผู้เล่นแห่งปี ในปี ค.ศ. 2008 และได้รับรางวัลผู้เล่นยอดเยี่ยมในรอบสุดท้าย ในเดือนมิถุนายนของปีเดียวกันแมทธิว แอนเดอร์สันได้เปิดตัวในนามทีมชาติชุดใหญ่ของทีมชาติสหรัฐ และได้เข้าร่วมแข่งขันวอลเลย์บอลชายแพน-อเมริกันคัพ 2008 

เมื่อวันที่ 1 กรกฎาคม ค.ศ. 2008 เขาได้ประกาศว่าเขาจะย้ายทีมในปี ค.ศ. 2009 และเซ็นสัญญากับสโมสรฮุนไดแคปพิทอลสกายวอล์คเกอร์ สโมสรวอลเลย์บอลในประเทศเกาหลีใต้ ในฤดูกาลแรกแอนเดอร์สันได้ช่วยสโมสรสกายวอล์กเกอร์ ครั้งแรกโดยแพ้ด้วยคะแนน 3-1 เซท ในการชิงชนะเลิศ ฤดูกาล 2010-2011 เขาได้เล่นให้สโมสรตนโนกัลลีโปวีโบวาเลนเตีย สโมสรวอลเลย์บอลในประเทศอิตาลี จากนั้นเขาได้ย้ายไปอยู่สโมสรคาซาโมเดนา ตั้งแต่ปี ค.ศ. 2012 เขาได้เล่นให้กับสโมสรเซนิตคาซันในประเทศรัสเซีย เขาได้รับเหรียญทองแดงในการแข่งขันรัสเซียนแชมเปียนชิพ และซีอีวีแชมเปียนส์ลีกในฤดูกาล 2012-2013 ต่อมาในฤดูกาล 2013-2014 ทีมของเขาเป็นแชมป์รัสเซียนแชมเปียนชิพ และแอนเดอร์สันได้รับรางวัล ผู้เล่นทรงคุณค่า ในลีกรัสเซีย

เมื่อวันที่ 29 ตุลาคม ค.ศ. 2014 แอนเดอร์สันได้หยุดเล่นวอลเลย์บอลอาชีพของเขา เขาขอยกเลิกสัญญากับเซนิตคาซันเพราะอยู่ในช่วงภาวะโรคซึมเศร้า เมื่อวันที่ 26 ธันวาคม ค.ศ. 2014 แอนเดอร์สันประกาศว่าเขากลับไปเล่นให้กับเซนิตคาซัน แต่เฉพาะในการแข่งขันซีอีวีแชมเปียนส์ลีกเท่านั้น

เมื่อวันที่ 13 กุมภาพันธ์ ค.ศ. 2017 แอนเดอร์สันได้เซ็นสัญญาที่กับเซนิตคาซันอีกหนึ่งฤดูกาล

เมื่อวันที่ 12 เมษายน ค.ศ. 2019 แอนเดอร์สันได้เซ็นสัญญาในฤดูกาล 2019–20 กับสโมสรโมเดนาวอลเลย์ ในอิตาลี

สังกัดสโมสร 
  มหาวิทยาลัยเพนซิลเวเนียสเตต (2006–2008)
 ช็อนอันฮุนไดแคปพิทอลสกายวอล์คเกอร์ (2008–2010)
  กัลลีโปวีโบวาเลนเตีย (2010–2011)
  คาซาโมเดนา (2011–2012)
  เซนิตคาซัน (2012–2019)
  โมเดนาวอลเลย์ (2019–)

เกียรติประวัติ

สโมสร

ซีอีวีแชมเปียนส์ลีก 
  2012/2013 - ร่วมกับ เซนิตคาซัน
  2014/2015 - ร่วมกับ เซนิตคาซัน
  2015/2016 - ร่วมกับ เซนิตคาซัน

สโมสรภายในประเทศ 
 2008/2009  โคเรียนแชมเปียนชิพ, ร่วมกับฮุนได แคปปิตอล สกายวอล์กเกอร์
 2012/2013  รัสเซียนซูเปอร์คัพ 2012, ร่วมกับวีซี เซนิตคาซัน
 2012/2013  รัสเซียนแชมเปียนชิพ, ร่วมกับวีซี เซนิตคาซัน
 2013/2014  รัสเซียนแชมเปียนชิพ, ร่วมกับวีซี เซนิตคาซัน
 2015/2016  รัสเซียนแชมเปียนชิพ, ร่วมกับวีซี เซนิตคาซัน

ทีมชาติ 
  2008 แพนอเมริกันคัพ
  2011 ชิงแชมป์นอร์เซกา
  2012 เวิลด์ลีก
  2013 ชิงแชมป์นอร์เซกา
  2014 เวิลด์ลีก
  2015 เวิลด์ลีก
  2015 เวิลด์คัพ

รางวัลรายบุคคล 
 2012 ผู้เล่นยอดเยี่ยม ใน สหรัฐอเมริกา
 2013 ผู้เล่นยอดเยี่ยม ใน สหรัฐอเมริกา
 2013 วอลเลย์บอลชิงแชมป์นอร์เซกา - "ผู้เล่นทรงคุณค่า"
 2014 รัสเซียนลีก - "ผู้เล่นทรงคุณค่า"
 2015 เวิลด์คัพ - "ผู้เล่นทรงคุณค่า"

อ้างอิง

แหล่งข้อมูลอื่น

 Official Matt Anderson Website
 FIVB profile
 Team USA player profile
 LegaVolley Serie A player profile

บุคคลจากบัฟฟาโล
นักวอลเลย์บอลชายชาวอเมริกัน
นักวอลเลย์บอลชายเพนน์สเตต
นักวอลเลย์บอลในโอลิมปิกฤดูร้อน 2012
ตัวบล็อกกลางวอลเลย์บอล
นักวอลเลย์บอลในโอลิมปิกฤดูร้อน 2016
นักวอลเลย์บอลในโอลิมปิกฤดูร้อน 2020
ตัวตบหัวเสาวอลเลย์บอล
ตัวตบตรงข้ามวอลเลย์บอล
ศิษย์เก่าจากมหาวิทยาลัยเพนซิลเวเนียสเตต